Gambina

Gambina on Alkon vuonna 1932 alun perin Viinake-nimellä lanseeraama terävänmakuinen maustettu alkoholijuomasekoitus, joka on sekoitettu punaisesta vermutista ja ginistä sekä maustettu muun muassa appelsiininkuorella. Takaetiketin mukaan Gambina sisältää myös rikkidioksidia säilöntäaineena. Väriltään Gambina on punaruskeaa.

Alko suosittelee tuotetta aperitiiviksi tai pitkien juomien osaksi esimerkiksi tonicin tai appelsiinimehun kera. Juomasta käytetään usein nimitystä kampiviina, palloviina, kampaviina, gee tai iso-gee.

Gambinaa (21 t-%) myydään Alkossa 0,75 litran pulloissa.